CELEX: E2018P0004
Language: lv
Date: 2018-11-09 00:00:00
Title: Prasība, ko 2018. gada 9. novembrī iesniedza EBTA Uzraudzības iestāde pret Islandi (Lieta E-4/18)

10.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 9/7
            
         
      Prasība, ko 2018. gada 9. novembrī iesniedza EBTA Uzraudzības iestāde pret Islandi
      (Lieta E-4/18)
      (2019/C 9/08)
      EBTA Uzraudzības iestāde, ko pārstāvēja Carsten Zatschler, Catherine Howdle un Ingibjörg Ólöf Vilhjálmsdóttir no EBTA Uzraudzības iestādes, 35 Rue Belliard, B-1040 Brussels, 2018. gada 9. novembrī iesniedza prasību pret Islandi.
      EBTA Uzraudzības iestāde lūdz EBTA Tiesu:
      
                  1.
               
               
                  atzīt, ka Islande nav pieņēmusi pasākumus, kas nepieciešami, lai akts, kurš minēts Līguma par Eiropas Ekonomikas zonu XIX pielikuma 7.d, 7.f un 7.j punktā (Eiropas Parlamenta un Padomes 2013. gada 21. maija Regula (ES) Nr. 524/2013 par patērētāju strīdu izšķiršanu tiešsaistē un ar ko groza Regulu (EK) Nr. 2006/2004 un Direktīvu 2009/22/EK (Regula par patērētāju SIT)) un pielāgots ar EEZ līgumam ar tā 1. protokolu, kļūtu par daļu no tās iekšējās tiesību sistēmas, kā prasīts EEZ līguma 7. pantā;
               
            
                  2.
               
               
                  uzdot Islandei segt šīs tiesvedības izmaksas.
               
            
         Juridiskā un faktiskā pamatinformācija un prasības tiesiskais pamats
      
      
                  —
               
               
                  Pieteikums attiecas uz faktu, ka Islande līdz 2018. gada 23. aprīlim nav rīkojusies atbilstīgi argumentētajam atzinumam, ko EBTA Uzraudzības iestāde sniedza 2018. gada 21. februārī, par to, ka minētā valsts nav ieviesusi savā tiesību sistēmā Eiropas Parlamenta un Padomes 2013. gada 21. maija Regula (ES) Nr. 524/2013 par patērētāju strīdu izšķiršanu tiešsaistē un ar ko groza Regulu (EK) Nr. 2006/2004 un Direktīvu 2009/22/EK (Regula par patērētāju SIT), kas minēta Līguma par Eiropas Ekonomikas zonu XIX pielikuma 7.d, 7.f un 7.j punktā un pielāgota līgumam ar tā 1. protokolu (“Akts”).
               
            
                  —
               
               
                  EBTA Uzraudzības iestāde apgalvo, ka Islande nav izpildījusi savus pienākumus atbilstīgi EEZ līguma 7. pantam, jo tā noteiktajā termiņā nav pieņēmusi Akta īstenošanai nepieciešamos pasākumus.